# DECIZIA ETAPEI DE ÎNCADRARE

## Nr. xx din xx.05.2018

Ca urmare a notificării adresate de **CULTUL CREȘTIN PENTICOSTAL – BISERICA PENTICOSTALĂ NR.3 VOITINEL**, cu domiciliul în județul Suceava, comuna Voitinel, satul Voitinel,  **privind planul/ programul**, "**PLANUL URBANISTIC DE DETALIU - Construire lăcaș de cult”**, în satul Voitinel, comuna Voitinel, județul Suceava, înregistrată la APM Suceava cu nr. 3080/27.03.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 09.05.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,PLAN URBANISTIC DE DETALIU - Construire lăcaș de cult”**, în satul Voitinel, comuna Voitinel, județul Suceava**, titular**  **CULTUL CREȘTIN PENTICOSTAL – BISERICA PENTICOSTALĂ , NR.3, VOITINEL**, cu domiciliul în județul Suceava, comuna Voitinel, satul Voitinel **, nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***.

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUD-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul cu suprafață totală de 1500 mp, este amplasat în intravilanul satului Voitinel, comuna Voitinel, județul Suceava și este concesionat de la Consiliul Local al comunei Voitinel, pe o perioadă de 49 ani, de către Cultul Creștin Penticostal-Biserica Penticostală nr.3, Voitinel, în vederea construirii unui lăcaș de cult.

Folosința actuală a terenului este teren curți, construcții.

Vecinatăti :

* la nord, nord-est: -domeniu privat al comunei Voitinel, teren viran;
* la sud: -domeniu privat, drum acces;
* la vest:- drum de acces;

 - la nord-vest:drum communal.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea construirii unui lăcaș de cult, puț forat, bazin vidanjabil, locuri de parcare, împrejmuire, organizare de șantier, în satul Voitinel, comuna Voitinel, fără a aduce prejudicii mediului înconjurător.

 **Indici urbanistici :**

**P.O.T. maxim =30% C.U.T. maxim =<1**

* Regim de inaltime recomandat P,P+1E,

- suprafața construită la sol 309,25 mp,

- Spații verzi amenajate/terenuri libere de construcții, 470,75 mp,

* Circulație carosabilă,pietonală și parcaje, 720 mp,

 *b) gradul în care planul sau programul influenţează alte planuri şi programe, inclusiv pe*

 *cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă**

In perimetrul zonei studiate nu există retele de alimentare cu apă. Alimentarea cu apă va fi asigurată din sursă proprie anume de la un put forat cu hidrofor. Acesta va fi amplasat pe proprietatea beneficarului. Amplasarea putului forat trebuie să se facă la cel puţin 10 m de orice sursă posibilă de poluare: latrină, grajd, coteţe, depozit de deşeuri menajere sau industriale, platforme individuale de colectare a gunoiului de grajd etc. Putul forat va fi săpat la o adâncime de aprox. 10 m. Va fi delimitată o zonă de protectie cu o rază de 3 m si realizată din stâlpi metalici cu inchidere din plasa bordurată. De asemenea se va amplasa un filtru pentru apa potabilă avizat sanitar. Pe conducta de alimentare cu apă se va monta o pompă dozatoare de clorinare a apei având un instrument pentru controlul PH-ului.

**Canalizarea**

In perimetrul zonei studiate nu exista retele comunale de canalizare. Apele menajere vor fi preluate de retele de incinta ce se vor deversa intr-un bazin vidanjabil. Bazinul vidanjabil va fi amplasat pe prorietatea beneficiarului, va fi din beton armat, hidroizolat, amplasat la o distanta de min. 15 m fata de constructia propusă, ce va fi vidanjat periodic de catre o firma agrementata.

 **Alimentarea cu caldură**

Alimentarea cu caldură a constructiei propuse se realizează cu centrală propie pe combustibil solid (lemn).

  **Alimentarea cu energie electrică**

In zona exista retele electrice aeriene de joasa tensiune ce asigura alimentarea cu energie electrica a consumatorilor precum si iluminatul public. Exista retea electrica de joasa tensiune. Bransamentul se va realiza pe cheltuiala beneficiarului.

 **Gospodăria deșeurilor**

Sistemul de colectare a deseurilor in cadrul organizarii de santier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deseurilor, are asigurat accesul auto în vederea colectării și transportul deșeurilor la depozitul zonal.

 **Protectia mediului**

Pentru a diminua impactul asupra mediului inconjurator, se va interzice deversarea apelor uzate rezultate pe perioada constructiei in spatiile naturale existente in zona. Se vor folosi WC-uri ecologice iar deseurile vor fi adunate in containere speciale si transportate in locuri special amenajate.

Depozitarea temporară a materialelor de constructii si a deseurilor rezultate va fi astfel efectuată incât să nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

 **Accesul auto și pietonal**

Se propune realizarea accesului auto din drumul comunal existent in zona prin intermediul unui drum de acces. Toate caile carosabile propuse vor fi pavate si vor asigura accese pentru interventii in caz de incendiu, dimensionate conform normelor pentru trafic greu. Locurile de parcare pentru autovehicule vor fi solutionate in functie de necesitati.

Spatiile ramase libere in urma realizarii constructiilor si amenajarilor pentru circulatie, etc. vor fi amenajate ca spatii verzi plantate.

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Monitorul de Suceava ", a anunțurilor publice privind prima versiune a proiectului în zilelel de 19.04.2018 și 24.04.2018, până la luarea deciziei de încadrare nu au fost semnalate observații din partea publicului.

În urma publicării din data de xx.05.2018, în ziarul,,Monitorul de Suceava”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV**

 **GHEORGHE ALDEA**